Consiliul European pentru Inovare va investi 1,4 mld. euro în extinderea tehnologiilor strategice anul viitor. Cum se împart fondurile
Consiliul European pentru Inovare (CEI), parte din programul UE pentru cercetare și inovare Orizont Europa, va investi 1,4 miliarde de euro anul viitor în cercetarea europeană în domeniul tehnologiei profunde și întreprinderile nou-înființate „cu potențial ridicat”. Comisia Europeană a aprobat marți programul de lucru al CEI pentru 2025, care reprezintă o creștere de aproape 200 de milioane de euro comparativ cu 2024.